	Ta dokument vsebuje odobrene informacije o zdravilu Urorec z označenimi spremembami v primerjavi s prejšnjim postopkom, ki je vplival na informacije o zdravilu (številka postopka EMEA/H/C/001092/N/0060).

Več informacij je na voljo na spletni strani Evropske agencije za zdravila: https://www.ema.europa.eu/en/medicines/human/EPAR/urorec


PRILOGA I
POVZETEK GLAVNIH ZNAČILNOSTI ZDRAVILA
1.
IME ZDRAVILA
Urorec 4 mg trde kapsule
Urorec 8 mg trde kapsule
2.
KAKOVOSTNA IN KOLIČINSKA SESTAVA
Urorec 4 mg trde kapsule
Ena trda kapsula vsebuje 4 mg silodozina.
Urorec 8 mg trde kapsule
Ena trda kapsula vsebuje 8 mg silodozina.
Za celoten seznam pomožnih snovi glejte poglavje 6.1.

3.
FARMACEVTSKA OBLIKA
Trda kapsula

Urorec 4 mg trde kapsule
Rumena, neprozorna, trda želatinska kapsula velikosti 3 (približno 15,9 mm x 5,8 mm).
Urorec 8 mg trde kapsule
Bela, neprozorna, trda želatinska kapsula velikosti 0 (približno 21,7 mm x 7,6 mm).

4.
KLINIČNI PODATKI
4.1
Terapevtske indikacije
Zdravljenje znakov in simptomov benigne hiperplazije prostate (BHP) pri odraslih moških.

4.2
Odmerjanje in način uporabe
Odmerjanje

Priporočeni odmerek je ena kapsula zdravila Urorec 8 mg na dan. Pri posebnih skupinah bolnikov je priporočena ena kapsula zdravila Urorec 4 mg na dan (glejte spodaj).

Starejši

Pri starejših bolnikih prilagajanje odmerka ni potrebno (glejte poglavje 5.2).

Okvarjeno delovanje ledvic

Pri bolnikih z blago okvaro delovanja ledvic (CLCR ≥ 50 do ≤ 80 ml/min) prilagoditev odmerka ni potrebna. Pri bolnikih z zmerno okvaro delovanja ledvic (CLCR ≥ 30 do < 50 ml/min) je priporočljivo uporabiti začetni odmerek 4 mg enkrat na dan, ki se ga glede na odziv posameznega bolnika po enem tednu zdravljenja lahko poveča na 8 mg enkrat na dan. Uporaba pri bolnikih s hudo okvaro delovanja ledvic (CLCR < 30 ml/min) ni priporočljiva (glejte poglavji 4.4 in 5.2).

Okvarjeno delovanje jeter

Pri bolnikih z blago do zmerno okvaro delovanja jeter prilagoditev odmerka ni potrebna.

Zaradi pomanjkanja podatkov uporaba pri bolnikih s hudo okvaro delovanja jeter ni priporočljiva (glejte poglavji 4.4 in 5.2).

Pediatrična populacija
Zdravilo Urorec ni namenjeno za uporabo pri pediatrični populaciji za navedeno benigne hiperplazije prostate (BHP).
Način uporabe

Peroralna uporaba.

Kapsulo je treba vzeti s hrano, najbolje vsak dan ob istem času. Kapsule se ne sme odpirati ali žvečiti, treba je pogoltniti celo, najbolje s kozarcem vode.
4.3
Kontraindikacije
Preobčutljivost na zdravilno učinkovino ali katerokoli pomožno snov, navedeno v poglavju 6.1.

4.4
Posebna opozorila in previdnostni ukrepi
Medoperacijski sindrom ohlapne šarenice (IFIS - Intraoperative Floppy Iris Syndrome)

Med operacijo sive mrene so pri nekaterih bolnikih, ki so bili sočasno ali predhodno zdravljeni z zaviralci α1 receptorjev, opazili IFIS (različica sindroma majhne zenice). To lahko poveča tveganje za morebitne zaplete med posegom.

Uvajanje zdravljenja s silodozinom pri bolnikih, ki čakajo na operacijo sive mrene, ni priporočljivo. Prekinitev zdravljenja z zaviralcem α1 receptorjev 1‑2 tedna pred operacijo sive mrene je priporočljiva, vendar pa korist in časovni interval prekinitve zdravljenja nista ocenjena.
Očesni kirurgi in oftalmološke skupine morajo med pripravo na operacijo preveriti, če se bolniki, ki so predvideni za operacijo sive mrene, zdravijo ali so se zdravili s silodozinom, da bi lahko pripravili vse potrebno za obvladovanje IFIS med operacijo.

Ortostatski učinki

Pogostnost ortostatskih učinkov je ob uporabi silodozina zelo nizka. Vendar pa se pri posameznih bolnikih lahko pojavi znižanje krvnega tlaka, ki v redkih primerih lahko vodi do sinkope (omedlevice). Ob prvih znakih ortostatske hipotenzije (kot je posturalna omotičnost) naj bolnik sede ali leže, dokler simptomi ne izginejo. Pri bolnikih z ortostatsko hipotenzijo zdravljenje s silodozinom ni priporočljivo.

Okvarjeno delovanje ledvic
Uporaba silodozina pri bolnikih s hudo okvaro delovanja ledvic (CLCR < 30 ml/min) ni priporočljiva (glejte poglavji 4.2 in 5.2).

Okvarjeno delovanje jeter

Zaradi pomanjkanja podatkov o bolnikih s hudo okvaro delovanja jeter uporaba silodozina pri teh bolnikih ni priporočljiva (glejte poglavji 4.2 in 5.2).

Karcinom prostate

Ker imata BHP in karcinom prostate lahko enake simptome in ima bolnik lahko sočasno obe bolezni, je treba pred pričetkom zdravljenja s silodozinom bolnike s sumom na BHP pregledati in izključiti karcinom prostate. Pred zdravljenjem in nato v rednih intervalih je treba opraviti digitalni pregled rektuma in po potrebi določiti za prostato specifični antigen (PSA).

Zdravljenje s silodozinom povzroča zmanjšanje količine ejakulata, ki se sprosti med orgazmom, kar lahko začasno prizadene moško plodnost. Ta učinek izzveni po prekinitvi zdravljenja s silodozinom (glejte poglavje 4.8).
Natrij

To zdravilo vsebuje manj kot 1 mmol natrija (23 mg) na kapsulo, kar v bistvu pomeni ‘brez natrija’.
4.5
Medsebojno delovanje z drugimi zdravili in druge oblike interakcij
Silodozin se obsežno presnavlja, pretežno preko encimov CYP3A4, alkohol‑dehidrogenaze in UGT2B7. Silodozin je tudi substrat za P‑glikoprotein. Zdravila, ki zavirajo (kot so ketokonazol, intrakonazol, ritonavir ali ciklosporin) ali inducirajo (kot so rifampicin, barbiturati, karbamazepin, fenitoin) te encime in prenašalce, lahko vplivajo na plazemske koncentracije silodozina in njegovega aktivnega presnovka.

Blokatorji alfa

Podatki o varni uporabi silodozina v povezavi z drugimi antagonisti α‑adrenergičnih receptorjev so nezadostni. Zaradi tega sočasna uporaba drugih antagonistov α‑adrenergičnih receptorjev ni priporočljiva.

Zaviralci CYP3A4

V študiji medsebojnega delovanja so ob sočasni uporabi močnega zaviralca CYP3A4 (ketokonazol 400 mg) opazili 3,7‑kratno zvečanje najvišjih plazemskih koncentracij silodozina in 3,1‑kratno zvišanje izpostavljenosti silodozinu (tj. AUC). Sočasna uporaba z močnimi zaviralci CYP3A4 (kot so ketokonazol, itrakonazol, ritonavir ali ciklosporin) ni priporočljiva.

Ob sočasni uporabi silodozina in zmernih zaviralcev CYP3A4 kot je diltiazem so opazili približno 30% porast AUC silodozina, Cmax in razpolovna doba pa se nista spremenila. Ta sprememba klinično ni pomembna in prilagoditev odmerka ni potrebna.

Zaviralci PDE‑5

Minimalne farmakodinamske interakcije so opazili med silodozinom in največjimi odmerki sildenafila ali tadalafila. V s placebom nadzorovani študiji pri 24 osebah v starosti od 45‑78 let, ki so jemale silodozin, sočasno zaužitje 100 mg sildenafila ali 20 mg tadalafila ni povzročilo klinično pomembnih srednjih padcev sistoličnega ali diastoličnega krvnega tlaka, kar so ocenili z ortostatskimi testi (v stoječem položaju v primerjavi s položajem leže na hrbtu). Pri osebah, starejših od 65 let, so srednji padci krvnega tlaka, merjeni ob različnih časih, znašali od 5 do 15 mm Hg (sistolični) in od 0 do 10 mm Hg (diastolični). Pozitivni ortostatski testi so bili ob sočasni uporabi le nekoliko bolj pogosti, vendar ni prišlo do simptomatske ortostaze ali omotičnosti. Bolnike, ki jemljejo zaviralce PDE‑5 sočasno s silodozinom, je treba zaradi možnih neželenih učinkov nadzorovati.

Antihipertenzivi

V kliničnem študijskem programu so se številni bolniki sočasno zdravili z antihipertenzivi (večinoma z učinkovinami, ki delujejo na sistem renin‑angiotenzin, beta‑blokatorji, kalcijevimi antagonisti in diuretiki), ne da bi prišlo do porasta pojavnosti ortostatske hipotenzije. Vseeno je na začetku zdravljenja sočasno z antihipertenzivi potrebna previdnost in bolnike je treba zaradi možnih neželenih učinkov nadzorovati.
Digoksin

Sočasna uporaba 8 mg silodozina enkrat na dan ni imela pomembnejšega vpliva na koncentracijo digoksina, substrata za P‑glikoprotein, v stanju dinamičnega ravnovesja. Prilagoditev odmerka ni potrebna.

4.6
Plodnost, nosečnost in dojenje
Nosečnost in dojenje
Navedba smiselno ni potrebna, saj je silodozin namenjen samo bolnikom moškega spola.

Plodnost

V kliničnih študijah so med zdravljenjem s silodozinom, zaradi farmakodinamičnih lastnosti silodozina, opazili pojavljanje ejakulacije z zmanjšano količino ejakulata ali brez njega (glejte poglavje 4.8). Pred pričetkom zdravljenja je treba bolnika opozoriti, da lahko pride do tega učinka, ki začasno lahko prizadene moško plodnost.

4.7
Vpliv na sposobnost vožnje in upravljanja s strojev
Zdravilo Urorec ima blag ali zmeren vpliv na sposobnost vožnje in upravljanja s strojev. Vseeno je treba bolnike opozoriti na možne simptome, povezane s posturalno hipotenzijo (kot je omotičnost) in na potrebno previdnost pri vožnji ali upravljanju s stroji, dokler ne ugotovijo, kako bo silodozin vplival nanje.

4.8
Neželeni učinki
Povzetek varnostnega profila

Varnost silodozina je bila ovrednotena v štirih dvojno slepih nadzorovanih kliničnih študijah II‑III Faze (z 931 bolniki, ki so prejemali 8 mg silodozina enkrat na dan in 733 bolniki, ki so prejemali placebo) in v dveh dolgoročnih odprtih podaljšanih študijah. Skupno je 1.581 bolnikov prejemalo silodozin v odmerku 8 mg enkrat na dan, vključno z 961 bolniki, ki so bili zdravilu izpostavljeni najmanj 6 mesecev in 384 bolniki, ki so bili zdravilu izpostavljeni 1 leto.

Najpogostejši neželeni učinki, o katerih so poročali ob uporabi silodozina v s placebom nadzorovanih kliničnih študijah in ob dolgoročni uporabi, so bile je bile motnje ejakulacije kot je retrogradna ejakulacija in anejakulacija (zmanjšana količina ejakulata ali brez njega), s pogostnostjo 23%. Ta učinek lahko začasno prizadene moško plodnost. Učinek je reverzibilen v nekaj dneh po prekinitvi zdravljenja (glejte poglavje 4.4).

Seznam neželenih učinkov v preglednici

V spodnji preglednici so vsi neželeni učinki, o katerih so poročali iz vseh kliničnih študij in iz globalnih izkušenj po začetku trženja, za katere obstaja razumna vzročna povezava, navedene glede na organski sistem in pogostnost po MedDRA klasifikaciji: zelo pogosti (≥ 1/10); pogosti (≥ 1/100 do < 1/10); občasni (≥ 1/1.000 do < 1/100); redki (≥ 1/10.000 do < 1/1.000); zelo redki (< 1/10.000), neznana (ni mogoče oceniti iz razpoložljivih podatkov). V razvrstitvah pogostnosti so opaženi neželeni učinki navedeni po padajoči resnosti.

	Organski sistem
	zelo pogosti

	pogosti

	občasni

	redki
	zelo redki
	neznana pogostnost

	Bolezni imunskega sistema
	
	
	
	
	alergijske reakcije, vključno z oteklostjo obraza, oteklostjo jezika in faringealnim edemom1
	

	Psihiatrične motnje
	
	
	zmanjšan libido
	
	
	

	Bolezni živčevja
	
	omotica
	
	sinkopa

izguba zavesti1
	
	

	Srčne bolezni
	
	
	tahikardija1
	palpitacije1
	
	

	Žilne bolezni
	
	ortostatska hipotenzija
	hipotenzija1
	
	
	

	Bolezni dihal, prsnega koša in mediastinalnega prostora
	
	nosna kongestija
	
	
	
	

	Bolezni prebavil
	
	driska
	slabost
suha usta
	
	
	

	Bolezni jeter, žolčnika in žolčevodov
	
	
	nenormalni rezultati jetrnih testov1
	
	
	

	Bolezni kože in podkožja


	
	
	kožni izpušèaj1,

pruritus1
urtikarija1
medikamentni izpušèaj1
	
	
	

	Motnje reprodukcije in dojk
	motnje ejakulacije, vključno z retrogradno ejakulacijo,

anejakulacijo
	
	erektilna disfunkcija
	
	
	

	Poškodbe in zastrupitve in zapleti pri posegih
	
	
	
	
	
	medoperacijski sindrom ohlapne šarenice


1 – neželeni učinki iz spontanih poročil iz globalnih izkušenj po začetku trženja (pogostnosti so izračunane iz dogodkov, o katerih so poročali iz kliničnih preskušanj Faze I‑IV in neintervencijskih študij).
Opis izbranih neželenih učinkov
Ortostatska hipotenzija
V s placebom nadzorovanih kliničnih študijah je bila pogostnost ortostatske hipotenzije ob uporabi silodozina 1,2% in ob uporabi placeba 1,0%. Ortostatska hipotenzija občasno lahko vodi v sinkopo (glejte poglavje 4.4).

Medoperacijski sindrom ohlapne šarenice (IFIS)
Poročali so, da je pri operacijah sive mrene prišlo do sindroma IFIS (glejte poglavje 4.4).
Poročanje o domnevnih neželenih učinkih

Poročanje o domnevnih neželenih učinkih zdravila po izdaji dovoljenja za promet je pomembno. Omogoča namreč stalno spremljanje razmerja med koristmi in tveganji zdravila. Od zdravstvenih delavcev se zahteva, da poročajo o katerem koli domnevnem neželenem učinku zdravila na nacionalni center za poročanje, ki je naveden v Prilogi V.
4.9
Preveliko odmerjanje
Uporaba silodozina je bila pri zdravih moških ovrednotena vse do odmerka 48 mg/dan. Odmerek omejujoč neželeni učinek je bila posturalna hipotenzija. Če je do zaužitja prišlo pred kratkim, lahko pride v poštev izzvano bruhanje ali izpiranje želodca. Če prevelik odmerek silodozina vodi v hipotenzijo, je treba zagotoviti ustrezno podporo srčno‑žilnemu sistemu. Zaradi močne vezave (96,6%) silodozina na beljakovine je malo verjetno, da bi bila dializa zelo koristna.

5.
FARMAKOLOŠKE LASTNOSTI
5.1
Farmakodinamične lastnosti
Farmakoterapevtska skupina: zdravila za bolezni sečil, antagonisti adrenergičnih receptorjev alfa, oznaka ATC: G04CA04.

Mehanizem delovanja

Silodozin se visoko selektivno veže ne α1A adrenergične receptorje, ki se prvenstveno nahajajo v humani prostati, bazi mehurja, vratu mehurja, kapsuli prostate in prostatičnem delu sečnice. Blokada α1A adrenergičnih receptorjev povzroči sprostitev gladkih mišic v teh tkivih, s čimer se zmanjša izpustni odpor mehurja, ne da bi vplivala na krčljivost gladkih mišic detruzorja. To povzroči izboljšanje tako iritacijskih kot tudi obstrukcijskih simptomov (neprijetnih simptomov mokrenja; LUTS‑Lower urinary tract symptoms), povezanih z benigno hiperplazijo prostate.

Silodozin ima znatno manjšo afinitieto za α1B adrenergične receptorje, ki se prvenstveno nahajajo v srčno‑žilnem sistemu. In vitro je bilo dokazano, da je α1A:α1B vezavno razmerje silodozina (162:1) izjemno visoko.

Klinična učinkovitost in varnost

V dvojno slepi s placebom nadzorovani klinični študiji faze II za določanje odmerka s 4 ali 8 mg silodozinom enkrat na dan je bilo v primerjavi s placebom (‑4,0 ± 5,5, n = 83) pri uporabi 8 mg silodozina (‑6,8 ± 5,8, n = 90; p = 0,0018) in 4 mg silodozina (‑5,7 ± 5,5, n = 88; p = 0,0355) opaženo večje izboljšanje točkovnega rezultata po vprašalniku Ameriškega urološkega združenja (AUA‑American Urologic Association).

Preko 800 bolnikov z zmernimi do hudimi simptomi BHP (IPSS - International Prostate Symptom Score; izhodiščna vrednost ≥ 13) je v dveh s placebom nadzorovanih kliničnih študijah Faze III v Združenih državah Amerike in v eni s placebom in z zdravilno učinkovino nadzorovani klinični študiji, izpeljani v Evropi, prejemalo 8 mg silodozin enkrat na dan. V vseh študijah so bolnike, ki se v 4‑tedenski fazi uvajanja, izvedeni s placebom, niso odzvali na placebo, randomizirali v skupine, ki so prejemale preiskovano zdravilo. V vseh študijah so imeli bolniki, zdravljeni s silodozinom, v primerjavi s placebom bolj izraženo izboljšanje iritacijskih in obstrukcijskih simptomov BHP, kar so ocenili po 12 tednih zdravljenja. Prikazani so podatki za populacijo vseh vključenih bolnikov, za vse študije:

	Študija
	Skupina
	Število

bolnikov
	IPSS

Celokupni rezultat
	IPSS

Iritacijski simptomi
	IPSS

Obstrukcijski simptomi

	
	
	
	Izhodišč​na vrednost (±SD)
	Spremem​ba izhodiščne vrednosti
	Razlika (95% CI) v primer​javi s place​bom
	Spremem​ba izhodiščne vrednosti
	Razlika (95% CI) v primer​javi s place​bom
	Spremem​ba izhodiščne vrednosti
	Razlika (95% CI) v primer​javi s place​bom

	US‑1
	silodozin

placebo
	233

228
	22±5

21±5
	‑6,5

‑3,6
	‑2,8*

(‑3,9; ‑1,7)
	‑2,3

‑1,4
	‑0,9*

(‑1,4; ‑0,4)
	‑4,2

‑2,2
	‑1,9*

(‑2,6; ‑1,2)

	US‑2
	silodozin

placebo
	233

229
	21±5

21±5
	‑6,3

‑3,4
	‑2,9*

(‑4,0; ‑1,8)
	‑2,4

‑1,3
	‑1,0*

(‑1,5; ‑0,6)
	‑3,9

‑2,1
	‑1,8*

(‑2,5; ‑1,1)

	Evropa
	silodozin

tamsulozin

placebo
	371

376

185
	19±4

19±4

19±4
	‑7,0

‑6,7

‑4,7
	‑2,3*

(‑3,2; ‑1,4)

‑2,0*

(‑2,9; ‑1,1)


	‑2,5

‑2,4

‑1,8
	‑0,7°

(‑1,1; ‑0,2)

‑0,6°

(‑1,1; ‑0,2)


	‑4,5

‑4,2

‑2,9
	‑1,7*

(‑2,2; ‑1,1)

‑1,4*

(‑2,0; ‑0,8)




* p < 0,001 v primerjavi s placebom;°p = 0,002 v primerjavi s placebom

V z zdravilno učinkovino nadzorovani klinični študiji, izpeljani v Evropi, se je pokazalo, da 8 mg silodozina enkrat na dan ni dajalo slabših rezultatov od 0,4 mg tamsulozina enkrat na dan: prilagojena povprečna razlika (95% CI) v rezultatu vprašalnika IPSS med posameznimi s protokolom določenimi populacijami je znašala 0,4 (‑0,4 do 1,1). V primerjavi s placebom (53%) je bila stopnja odziva (tj. izboljšanje rezultata vprašalnika IPSS za vsaj 25%) v skupini, ki je prejemala silodozin (68%) oziroma tamsulozin (65%) statistično značilno višja.

V dolgoročni odprti podaljšani fazi teh nadzorovanih študij so bolniki prejemali silodozin do 1 leta. Izboljšanje simptomov, ki jih je izzval silodozin po 12 tednih zdravljenja, se je ohranilo 1 leto.

V klinični študiji IV. Faze, izpeljani v Evropi, s povprečnim izhodiščnim rezultatom vprašalnika IPSS 18,9 točk, se je 77,1%, bolnikov odzvalo na silodozin (kot je bilo ocenjeno s spremembo izhodiščnega rezultata vprašalnika IPSS za vsaj 25%). Približno polovica bolnikov je poročala o izboljšanju najbolj nadležnih simptomov, nad katerimi so se bolniki pritoževali ob izhodišču (tj. nokturija, pogostnost, manjši curek, nuja, končno kapljanje in nepopolna izpraznitev), kot je bilo ocenjeno z vprašalnikom za moške Mednarodnega združenja za inkontinenco (ICS, International Continence Society).

V vseh kliničnih študijah s silodozinom v ležečem položaju niso opazili pomembnega znižanja krvnega tlaka.

Silodozin v odmerku 8 mg oziroma 24 mg v primerjavi s placebom ni imel statistično pomembnega učinka na EKG intervale ali repolarizacijo srca.

Pediatrična populacija

Evropska agencija za zdravila je odstopila od zahteve za predložitev rezultatov študij z zdravilom Urorec za vse podskupine pediatrične populacije z BHP (za podatke o uporabi pri pediatrični populaciji glejte poglavje 4.2).

5.2
Farmakokinetične lastnosti
Farmakokinetika silodozina in njegovih glavnih presnovkov je bila ovrednotena pri odraslih osebah moškega spola z BHP ali brez nje po enkratnem in večkratnem odmerjanju v odmerkih od 0,1 mg do 48 mg na dan. Farmakokinetika silodozina je v celotnem navedenem odmernem intervalu linearna.

Izpostavitev glavnemu presnovku v plazmi, glukuronidnemo konjugatu silodozina (KMD‑3213G), je v stanju dinamičnega ravnotežja približno trikrat večja od izpostavitve izhodiščni učinkovini. Silodozin in njegov glukuronid dosežeta stanje dinamičnega ravnotežja po 3 oziroma po 5 dneh.

Absorpcija

Po peroralnem vnosu se silodozin dobro absorbira, absorpcija je sorazmerna z odmerkom. Absolutna biološka uporabnost je približno 32%.

In vitro študija s Caco‑2 celicami je pokazala, da je silodozin substrat P‑glikoproteina.

Hrana zniža Cmax za približno 30%, podaljša tmax za približno 1 uro in ima le majhen vpliv na AUC.

Pri zdravih moških v starosti ciljne skupine (n = 16, povprečna starost 55 ± 8 let) so bili po peroralnem vnosu 8 mg enkrat na dan takoj po zajtrku v obdobju 7 dni izmerjeni sledeči farmakokinetični parametri: Cmax 87 ± 51 ng/ml (SD), tmax 2,5 uri (razpon 1,0‑3,0), AUC 433 ± 286 ng • h/ml.

Porazdelitev

Silodozin ima volumen porazdelitve 0,81 l/kg, vezava na beljakovine plazme je 96,6%. Ne prehaja v krvne celice.

Vezava na beljakovine pri glukuronidnemu konjugatu silodozina je 91%.

Biotransformacija

Silodozin se obsežno presnavlja z glukuronidacijo (UGT2B7), alkohol- in aldehid‑dehidrogenazo in po oksidativnih poteh, predvsem z encimom CYP3A4. Glavni plazemski presnovek, glukuronidni konjugat silodozina (KMD‑3213G), za katerega se je izkazalo, da je in vitro aktiven, ima podaljšano razpolovno dobo (približno 24 ur) in doseže približno štirikrat višje plazemske koncentracije kakor silodozin. In vitro podatki kažejo, da silodozin nima potenciala za zaviranje ali vzpodbujanje citokrom P450 encimskih sistemov.

Izločanje

Po peroralnem vnosu s 14C‑označenega silodozina je bilo po 7 dneh v urinu zaznane približno 33,5% in v fecesu približno 54,9% vnesene radioaktivnosti. Očistek silodozina je bil približno 0,28 l/h/kg. Silodozin se pretežno izloča v obliki presnovkov, z urinom se izločijo zelo majhne količine nespremenjenega zdravila. Končna razpolovna doba izhodiščne spojine in njenega glukuronida znaša približno 11 oziroma 18 ur.

Posebne skupine

Starejši

Izpostavitev silodozinu in njegovim glavnim presnovkom se celo pri bolnikih, ki so starejši od 75 let, s starostjo bistveno ne spreminja.
Pediatrična populacija

Uporaba silodozina pri bolnikih, mlajših od 18 let, ni bila ovrednotena.

Okvarjeno delovanje jeter

V študiji enkratnega odmerka farmakokinetika silodozina pri devetih bolnikih z zmerno okvarjenim delovanjem jeter (7 do 9 po lestvici Child‑Pugh) v primerjavi z devetimi zdravimi prostovoljci ni bila spremenjena. Rezultate te študije je treba interpretirati previdno, saj so bile vrednosti biokemijskih preiskav pri vključenih bolnikih normalne, kar kaže na normalno delovanje presnove, kot bolnike z zmerno okvarjenim delovanjem jeter pa so jih opredelili na podlagi ascitesa in protokavalne encefalopatije.

Farmakokinetika silodozina pri bolnikih s hudo okvaro delovanja jeter ni bila raziskana.

Okvarjeno delovanje ledvic

V študiji enkratnega odmerka je izpostavitev silodozinu (nevezanemu) pri bolnikih z blago (n = 8) in zmerno (n = 8) okvaro delovanja ledvic v primerjavi z bolniki z normalnim delovanjem ledvic (n = 8) v povprečju vodila v povečanje Cmax (1,6‑krat) in AUC (1,7‑krat). Pri bolnikih s hudo okvaro delovanja ledvic (n = 5) se je Cmax ob izpostavitvi povečala za 2,2‑krat in AUC za 3,7‑krat. Povečana je bila tudi izpostavitev glavnima presnovkoma, glukuronidni konjugat silodozina in KMD‑3293.

Spremljanje plazemskih ravni v klinični študiji Faze III je pokazalo, da se ravni celokupnega silodozina po 4 tednih zdravljenja pri bolnikih z blago okvarjenim delovanjem (n = 70) v primerjavi z bolniki z normalnim delovanjem ledvic (n = 155) niso spremenile, pri bolnikih z zmerno okvarjenim delovanjem (n = 7) pa so bile v povprečju podvojene.

Pregled varnostnih podatkov bolnikov, vključenih v vse klinične študije, ne nakazuje, da bi blago okvarjeno delovanje ledvic (n = 487) v primerjavi z normalnim delovanjem ledvic (n = 955) pri zdravljenju s silodozinom predstavljalo dodatno varnostno tveganje (kot je npr. porast omotičnosti ali ortostatske hipotenzije). V skladu s tem prilagoditev odmerka pri bolnikih z blago okvarjenim delovanjem ledvic ni potrebna. Ker so izkušnje pri bolnikih z zmerno okvaro delovanja ledvic le omejene (n = 35), je priporočljiv nižji začetni odmerek 4 mg. Pri bolnikih s hudo okvaro delovanja ledvic uporaba zdravila Urorec ni priporočljiva.

5.3
Predklinični podatki o varnosti
Predklinični podatki na osnovi običajnih študij farmakološke varnosti, kancerogenega, mutagenega in teratogenega potenciala ne kažejo posebnega tveganja za človeka. Učinke na živalih (na žlezi ščitnici pri glodalcih) so opazili samo pri izpostavljenosti, ki je močno presegala največjo izpostavljenost pri človeku, kar kaže na majhen pomen za klinično uporabo.

Pri podganjih samčkih so od izpostavitve, ki je približno dvakrat presegala najvišji priporočeni odmerek za človeka, opazili zmanjšano plodnost. Opaženi učinek je bil reverzibilen.

6.
FARMACEVTSKI PODATKI
6.1
Seznam pomožnih snovi
Urorec 4 mg in 8 mg trde kapsule
Vsebina kapsule
predgelirani škrob (koruzni)
manitol (E421)
magnezijev stearat
natrijev lavrilsulfat
Ovojnica kapsule
želatina
titanov dioksid (E171)
rumeni železov oksid (E172) (samo 4 mg kapsula)
6.2
Inkompatibilnosti
Navedba smiselno ni potrebna.

6.3
Rok uporabnosti
3 leta
6.4
Posebna navodila za shranjevanje
Shranjujte pri temperaturi do 30 °C.

Shranjujte v originalni ovojnini za zagotovitev zaščite pred svetlobo in vlago.

6.5
Vrsta ovojnine in vsebina
Kapsule so na voljo v pretisnih omotih iz PVC/PVDC/aluminijaste folije, pakiranih v škatli.

Pakiranja po 5, 10, 20, 30, 50, 90, 100 kapsul.

Na trgu morda ni vseh navedenih pakiranj.

6.6
Posebni varnostni ukrepi za odstranjevanje
Neuporabljeno zdravilo ali odpadni material zavrzite v skladu z lokalnimi predpisi.
7.
IMETNIK DOVOLJENJA ZA PROMET Z ZDRAVILOM
Recordati Ireland Ltd.

Raheens East

Ringaskiddy Co. Cork

Irska

8.
ŠTEVILKA (ŠTEVILKE) DOVOLJENJA (DOVOLJENJ) ZA PROMET Z ZDRAVILOM
EU/1/09/608/001

EU/1/09/608/002
EU/1/09/608/003
EU/1/09/608/004
EU/1/09/608/005
EU/1/09/608/006
EU/1/09/608/007

EU/1/09/608/008
EU/1/09/608/009
EU/1/09/608/010
EU/1/09/608/011
EU/1/09/608/012
EU/1/09/608/013
EU/1/09/608/014
9.
DATUM PRIDOBITVE/PODALJŠANJA DOVOLJENJA ZA PROMET Z ZDRAVILOM
Datum prve odobritve: 29/01/2010

Datum zadnjega podaljšanja: 18/09/2014
10.
DATUM ZADNJE REVIZIJE BESEDILA
Podrobne informacije o zdravilu so objavljene na spletni strani Evropske agencije za zdravila http://www.ema.europa.eu/.
PRILOGA II

A.
IZDELOVALEC, ODGOVOREN ZA SPROŠČANJE SERIJ

B.
POGOJI ALI OMEJITVE GLEDE OSKRBE IN UPORABE

C.
DRUGI POGOJI IN ZAHTEVE DOVOLJENJA ZA PROMET Z ZDRAVILOM
D.
POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA
A.
IZDELOVALEC, ODGOVOREN ZA SPROŠČANJE SERIJ

Ime in naslov izdelovalca , odgovornega za sproščanje serij
Recordati Industria Chimica e Farmaceutica S.p.A.

Via M.Civitali 1

20148 Milano

Italija

Laboratoires Bouchara-Recordati
Parc Mécatronic 
03410 Saint Victor

Francija
V natisnjenem navodilu za uporabo zdravila morata biti navedena ime in naslov izdelovalca, odgovornega za sprostitev zadevne serije.
B.
POGOJI ALI OMEJITVE GLEDE OSKRBE IN UPORABE

Predpisovanje in izdaja zdravila je le na recept.

C.
DRUGI POGOJI IN ZAHTEVE DOVOLJENJA ZA PROMET Z ZDRAVILOM

· Redno posodobljena poročila o varnosti zdravila (PSUR)

Zahteve glede predložitve rednega posodobljenega poročila o varnosti zdravila za to zdravilo so določene v seznamu referenčnih datumov EU (seznamu EURD), opredeljenem v členu 107c(7) Direktive 2001/83/ES, in vseh kasnejših posodobitvah, objavljenih na evropskem spletnem portalu o zdravilih.

D.
POGOJI ALI OMEJITVE V ZVEZI Z VARNO IN UČINKOVITO UPORABO ZDRAVILA

· Načrt za obvladovanje tveganja (RMP)
Imetnik dovoljenja za promet z zdravilom bo izvedel zahtevane farmakovigilančne aktivnosti in ukrepe, podrobno opisane v sprejetem RMP, predloženem v modulu 1.8.2 dovoljenja za promet z zdravilom, in vseh nadaljnjih sprejetih posodobitvah RMP.

Posodobljen RMP je treba predložiti:
· na zahtevo Evropske agencije za zdravila;

· ob vsakršni spremembi sistema za obvladovanje tveganj, zlasti kadar je tovrstna sprememba posledica prejema novih informacij, ki lahko privedejo do znatne spremembe razmerja med koristmi in tveganji, ali kadar je ta sprememba posledica tega, da je bil dosežen pomemben mejnik (farmakovigilančni ali povezan z zmanjševanjem tveganja).

PRILOGA III

OZNAČEVANJE IN NAVODILO ZA UPORABO

A. OZNAČEVANJE

PODATKI NA ZUNANJI OVOJNINI
ŠKATLA

1.
IME ZDRAVILA

Urorec 4 mg trde kapsule
silodozin

2.
NAVEDBA ENE ALI VEČ ZDRAVILNIH UČINKOVIN

Ena trda kapsula vsebuje 4 mg silodozina.
3.
SEZNAM POMOŽNIH SNOVI

4.
FARMACEVTSKA OBLIKA IN VSEBINA

5 trdih kapsul

10 trdih kapsul
20 trdih kapsul
30 trdih kapsul
50 trdih kapsul

90 trdih kapsul
100 trdih kapsul
5.
POSTOPEK IN POT(I) UPORABE ZDRAVILA

Pred uporabo preberite priloženo navodilo!

peroralna uporaba

6.
POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!

7.
DRUGA POSEBNA OPOZORILA, ČE SO POTREBNA

8.
DATUM IZTEKA ROKA UPORABNOSTI ZDRAVILA

EXP

9.
POSEBNA NAVODILA ZA SHRANJEVANJE
Shranjujte pri temperaturi do 30 °C.

Shranjujte v originalni ovojnini za zagotovitev zaščite pred svetlobo in vlago.

10.
POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI

11.
IME IN NASLOV IMETNIKA DOVOLJENJA ZA PROMET Z ZDRAVILOM

Recordati Ireland Ltd.

Raheens East

Ringaskiddy Co. Cork

Irska

12.
ŠTEVILKA(E) DOVOLJENJA (DOVOLJENJ) ZA PROMET

EU/1/09/608/001

EU/1/09/608/002
EU/1/09/608/003
EU/1/09/608/004
EU/1/09/608/005

EU/1/09/608/006
EU/1/09/608/007
13.
ŠTEVILKA SERIJE

Lot

14.
NAČIN IZDAJANJA ZDRAVILA

15.
NAVODILA ZA UPORABO

16.
PODATKI V BRAILLOVI PISAVI

Urorec 4 mg

17.
EDINSTVENA OZNAKA – DVODIMENZIONALNA ČRTNA KODA
Vsebuje dvodimenzionalno črtno kodo z edinstveno oznako 
18.
EDINSTVENA OZNAKA – V BERLJIVI OBLIKI
PC: 

SN: 

NN:  

PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU

PRETISNI OMOTI IZ PVC/PVDC/ALUMINIJASTE FOLIJE
1.
IME ZDRAVILA

Urorec 4 mg trde kapsule
silodozin

2.
IME IMETNIKA DOVOLJENJA ZA PROMET Z ZDRAVILOM

Recordati Ireland Ltd.

3.
DATUM IZTEKA ROKA UPORABNOSTI ZDRAVILA

EXP

4.
ŠTEVILKA SERIJE

Lot

5.
DRUGI PODATKI

PODATKI NA ZUNANJI OVOJNINI
ŠKATLA

1.
IME ZDRAVILA

Urorec 8 mg trde kapsule
silodozin

2.
NAVEDBA ENE ALI VEČ ZDRAVILNIH UČINKOVIN

Ena trda kapsula vsebuje 8 mg silodozina.
3.
SEZNAM POMOŽNIH SNOVI

4.
FARMACEVTSKA OBLIKA IN VSEBINA

5 trdih kapsul

10 trdih kapsul
20 trdih kapsul
30 trdih kapsul
50 trdih kapsul

90 trdih kapsul
100 trdih kapsul
5.
POSTOPEK IN POT(I) UPORABE ZDRAVILA

Pred uporabo preberite priloženo navodilo!

peroralna uporaba

6.
POSEBNO OPOZORILO O SHRANJEVANJU ZDRAVILA ZUNAJ DOSEGA IN POGLEDA OTROK

Zdravilo shranjujte nedosegljivo otrokom!

7.
DRUGA POSEBNA OPOZORILA, ČE SO POTREBNA

8.
DATUM IZTEKA ROKA UPORABNOSTI ZDRAVILA

EXP

9.
POSEBNA NAVODILA ZA SHRANJEVANJE
Shranjujte pri temperaturi do 30 °C.

Shranjujte v originalni ovojnini za zagotovitev zaščite pred svetlobo in vlago.

10.
POSEBNI VARNOSTNI UKREPI ZA ODSTRANJEVANJE NEUPORABLJENIH ZDRAVIL ALI IZ NJIH NASTALIH ODPADNIH SNOVI, KADAR SO POTREBNI

11.
IME IN NASLOV IMETNIKA DOVOLJENJA ZA PROMET Z ZDRAVILOM

Recordati Ireland Ltd.

Raheens East

Ringaskiddy Co. Cork

Irska

12.
ŠTEVILKA(E) DOVOLJENJA (DOVOLJENJ) ZA PROMET

EU/1/09/608/008

EU/1/09/608/009
EU/1/09/608/010

EU/1/09/608/011
EU/1/09/608/012

EU/1/09/608/013
EU/1/09/608/014
13.
ŠTEVILKA SERIJE

Lot

14.
NAČIN IZDAJANJA ZDRAVILA

15.
NAVODILA ZA UPORABO

16.
PODATKI V BRAILLOVI PISAVI

Urorec 8 mg

17.
EDINSTVENA OZNAKA – DVODIMENZIONALNA ČRTNA KODA
Vsebuje dvodimenzionalno črtno kodo z edinstveno oznako 
18.
EDINSTVENA OZNAKA – V BERLJIVI OBLIKI
PC: 

SN: 

NN: 

PODATKI, KI MORAJO BITI NAJMANJ NAVEDENI NA PRETISNEM OMOTU ALI DVOJNEM TRAKU

PRETISNI OMOTI IZ PVC/PVDC/ALUMINIJASTE FOLIJE
1.
IME ZDRAVILA

Urorec 8 mg trde kapsule
silodozin

2.
IME IMETNIKA DOVOLJENJA ZA PROMET Z ZDRAVILOM

Recordati Ireland Ltd.

3.
DATUM IZTEKA ROKA UPORABNOSTI ZDRAVILA

EXP

4.
ŠTEVILKA SERIJE

Lot

5.
DRUGI PODATKI

B. NAVODILO ZA UPORABO

Navodilo za uporabo
Urorec 8 mg trde kapsule
Urorec 4 mg trde kapsule
silodozin
Pred začetkom jemanja zdravila natančno preberite navodilo, ker vsebuje za vas pomembne podatke!
-
Navodilo shranite. Morda ga boste želeli ponovno prebrati.
-
Če imate dodatna vprašanja, se posvetujte z zdravnikom ali farmacevtom.
-
Zdravilo je bilo predpisano vam osebno in ga ne smete dajati drugim. Njim bi lahko celo škodovalo, čeprav imajo znake bolezni, podobne vašim.
-
Če opazite kateri koli neželeni učinek, se posvetujte z zdravnikom ali farmacevtom. Posvetujte se tudi, če opazite katere koli neželene učinke, ki niso navedeni v tem navodilu. Glejte poglavje 4.
Kaj vsebuje navodilo:

1.
Kaj je zdravilo Urorec in za kaj ga uporabljamo
2.
Kaj morate vedeti, preden boste vzeli zdravilo Urorec
3.
Kako jemati zdravilo Urorec
4.
Možni neželeni učinki
5.
Shranjevanje zdravila Urorec
6.
Vsebina pakiranja in dodatne informacije
1.
Kaj je zdravilo Urorec in za kaj ga uporabljamo

Kaj je zdravilo Urorec
Urorec sodi v skupino zdravil, imenovanih zaviralci alfa1A‑adrenergičnih receptorjev.

Zdravilo Urorec se selektivno veže na receptorje, ki se nahajajo v prostati, mehurju in sečnici. Z blokado teh receptorjev povzroči sprostitev gladkih mišic v teh tkivih. S tem olajša odvajanje vode in ublaži vaše simptome.

Za kaj uporabljamo zdravilo Urorec

Zdravilo Urorec se pri odraslih moških uporablja za zdravljenje simptomov mokrenja, ki so povezani z nenevarnim povečanjem prostate (hiperplazijo prostate), kot na primer:

· težaven začetek odvajanja vode

· občutek, da mehur ni popolnoma izpraznjen

· pogostejša potreba po odvajanju vode, celo ponoči.

2.
Kaj morate vedeti, preden boste vzeli zdravilo Urorec

Ne jemljite zdravila Urorec
če ste alergični na silodozin ali katero koli sestavino tega zdravila (navedeno v poglavju 6).
Opozorila in previdnostni ukrepi
Pred začetkom jemanja zdravila Urorec se posvetujte z zdravnikom ali farmacevtom.

· Če se pripravljate na očesno operacijo zaradi zamotnitve očesne leče (katarakta, operacija sive mrene), je pomembno, da takoj poveste svojemu očesnemu zdravniku, da uporabljate ali ste uporabljali zdravilo Urorec. To je pomembno zaradi tega, ker so nekateri bolniki, ki so bili zdravljeni s to vrsto zdravil, med takšno operacijo izgubili mišični tonus v šarenici (obarvanem kolobarjastem delu očesa). Zdravnik specialist bo tako z ozirom na zdravilo in uporabljene kirurške tehnike lahko izpeljal posebne previdnostne ukrepe. Če se pripravljate na operacijo sive mrene, vprašajte svojega zdravnika, če lahko odložite začetek jemanja ali začasno prenehate z jemanjem zdravila Urorec.

· Če ste kdajkoli omedleli ali občutili omotico ob nenadnem vstajanju v pokončni položaj, povejte svojemu zdravniku pred pričetkom jemanja zdravila Urorec.
Ob jemanju zdravila Urorec se lahko pojavita omotica ob vstajanju v pokončni položaj in občasno tudi omedlevica, še zlasti na začetku zdravljenja ali če jemljete druga zdravila za zniževanje krvnega tlaka. Če pride do tega, takoj sedite ali lezite, dokler simptomi ne izginejo in čimprej obvestite svojega zdravnika (glejte poglavje »Vpliv na sposobnost upravljanja vozil in strojev«).
· Če imate hude težave z jetri, ne smete jemati zdravila Urorec, ker zdravilo pri takih bolnikih ni bilo preizkušeno.
· Če imate težave z ledvicami, prosite za nasvet svojega zdravnika.
Če imate zmerne težave z ledvicami, bo zdravnik začel zdravljenje z zdravilom Urorec previdno in morda z nižjim odmerkom (glejte poglavje 3 »Odmerek«).
Če imate hude težave z ledvicami, ne smete jemati zdravila Urorec.
· Ker imata nenevarno povečanje prostate in rak prostate lahko enake simptome, vas bo zdravnik pred pričetkom zdravljenja z zdravilom Urorec poslal na kontrolni pregled za raka prostate. Zdravilo Urorec ne zdravi raka prostate.
· Zdravljenje z zdravilom Urorec lahko povzroči nenormalno ejakulacijo (zmanjšanje količine sperme, izločene pri spolnem odnosu), kar lahko začasno prizadene moško plodnost. Ta učinek izzveni po prekinitvi zdravljenja z zdravilom Urorec. Če nameravate imeti otroke, o tem obvestite svojega zdravnika.
Natrij

To zdravilo vsebuje manj kot 1 mmol natrija (23 mg) na kapsulo, kar v bistvu pomeni ‘brez natrija’.
Otroci in mladostniki

Tega zdravila ne dajajte otrokom in mladostnikom, mlajšim od 18 let, ker v tej starostni skupini ni ustrezne indikacije.
Druga zdravila in zdravilo Urorec
Obvestite zdravnika ali farmacevta, če jemljete, ste pred kratkim jemali ali pa boste morda začeli jemati katero koli drugo zdravilo.
Še zlasti povejte svojemu zdravniku, če jemljete:
· zdravila za zniževanje krvnega tlaka (zlasti zdravila, imenovana zaviralci alfa1 kot sta prazosin ali doksazosin), ker obstaja tveganje, da se ob jemanju zdravila Urorec učinek teh zdravil okrepi.
· zdravila proti glivicam (kot sta ketokonazol ali itrakonazol), zdravila za zdravljenje okužbe z virusom HIV/AIDS (kot je ritonavir) ali zdravila, ki se uporabljajo po presaditvi organov za preprečevanje zavrnitve organa (kot je ciklosporin), ker ta zdravila lahko zvišajo koncentracijo zdravila Urorec v krvi.
· zdravila za zdravljenje težav z nastankom ali ohranitvijo erekcije (kot sta sildenafil ali tadalafil), ker uporaba skupaj z zdravilom Urorec lahko vodi v rahlo znižanje krvnega tlaka.
· zdravila za zdravljenje epilepsije ali rifampicin (zdravilo za zdravljenje tuberkuloze), ker se učinek zdravila Urorec lahko zmanjša.
Nosečnost in dojenje

Zdravilo Urorec ni namenjeno ženskam.

Plodnost

Zdravilo Urorec lahko zmanjša količino sperme, zaradi česar lahko začasno vpliva na sposobnost zaploditve otroka. Če načrtujete otroka, se pred začetkom jemanja tega zdravila posvetujte z zdravnikom ali farmacevtom.

Vpliv na sposobnost upravljanja vozil in strojev
Ne vozite avtomobila in ne upravljajte s stroji, če občutite omedlevico, omotico, zaspanost ali če imate motnje vida.
3.
Kako jemati zdravilo Urorec
Pri jemanju tega zdravila natančno upoštevajte navodila zdravnika ali farmacevta. Če ste negotovi, se posvetujte z zdravnikom ali farmacevtom.
Priporočeni odmerek je ena kapsula zdravila Urorec 8 mg enkrat na dan peroralno (zaužita skozi usta).
Kapsulo vedno vzemite s hrano, najbolje vsak dan ob istem času. Kapsule ne odpirajte in ne žvečite, ampak pogoltnite celo, najbolje s kozarcem vode.
Bolniki s težavami z delovanjem ledvic
Če imate zmerne težave z delovanjem ledvic, vam bo zdravnik morda predpisal drugačen odmerek. V ta namen je na voljo zdravilo Urorec 4 mg trde kapsule.
Če ste vzeli večji odmerek zdravila Urorec, kot bi smeli
Če ste vzeli več kot eno kapsulo, čimprej obvestite svojega zdravnika. Če postanete omotični ali šibki, takoj obvestite svojega zdravnika.
Če ste pozabili vzeti zdravilo Urorec
Če ste tekom dneva pozabili vzeti kapsulo, jo vzemite pozneje istega dne. Če se že bliža čas, ko bi morali vzeti naslednji odmerek, izpuščeni odmerek izpustite. Ne vzemite dvojnega odmerka, če ste pozabili vzeti prejšnjo kapsulo.
Če ste prenehali jemati zdravilo Urorec
Če ste prenehali z zdravljenjem, se vaši simptomi lahko ponovno pojavijo.
Če imate dodatna vprašanja o uporabi zdravila, se posvetujte z zdravnikom ali farmacevtom.
4.
Možni neželeni učinki
Kot vsa zdravila ima lahko tudi to zdravilo neželene učinke, ki pa se ne pojavijo pri vseh bolnikih.
Takoj se posvetujte z zdravnkom, če opazite katere od naslednjih alergijskih reakcij: oteklost obraza ali žrela, težave z dihanjem, omotičnost, srbeča koža ali koprivnica, saj lahko njihove posledice postanejo resne.

Najpogostejši neželeni učinek je zmanjšanje količine sperme, izločene pri spolnem odnosu. Ta učinek izzveni po prekinitvi zdravljenja z zdravilom Urorec. Če nameravate imeti otroke, o tem obvestite svojega zdravnika.
Pojavita se lahko omotica, vključno z omotico ob vstajanju v pokončni položaj, in občasno omedlevica.
Če občutite šibkost ali omotico, takoj sedite ali lezite, dokler simptomi ne izginejo. Če se ob vstajanju v pokončni položaj pojavi omotica ali omedlevica, čim prej obvestite svojega zdravnika.
Zdravilo Urorec lahko povzroči zaplete med operacijo sive mrene (operacija očesa zaradi zamotnitve leče, glejte poglavje »Opozorila in previdnostni ukrepi«).

Pomembno je, da takoj obvestite svojega očesnega zdravnika, če uporabljate ali ste v preteklosti uporabljali zdravilo Urorec.

Spodaj so navedeni možni neželeni učinki:

Zelo pogosti neželeni učinki (pojavijo se lahko pri več kot 1 od 10 bolnikov)
· nenormalna ejakulacija (izliv sperme) (pri spolnem odnosu se izlije manj ali nič sperme, glejte poglavju »Opozorila in previdnostni ukrepi«)

Pogosti neželeni učinki (pojavijo se lahko pri največ 1 od 10 bolnikov)
· omotica, vključno z omotico ob vstajanju v pokončni položaj (glejte tudi zgoraj v tem poglavju)

· izcedek iz nosu ali zamašen nos

· driska

Občasni neželeni učinki (pojavijo se lahko pri največ 1 od 100 bolnikov)
· zmanjšana želja po spolnosti

· slabost

· suha usta

· težave pri doseganju in ohranjanju erekcije

· hitrejše bitje srca

· simptomi alergijske reakcije, ki prizadenejo kožo, na primer izpuščaj, srbenje, koprivnica in medikamentni izpuščaj

· nenormalni rezultati jetrnih testov

· nizek krvni tlak

Redki neželeni učinki (pojavijo se lahko pri največ 1 od 1.000 bolnikov)
· hiter ali nereden srčni utrip (imenovan palpitacije)

· omedlevica/izguba zavesti

Zelo redki neželeni učinki (pojavijo se lahko pri največ 1 od 10.000 bolnikov)
· druge alergijske reakcije z oteklostjo obraza ali žrela

Neznana (pogostnosti ni mogoče oceniti iz razpoložljivih podatkov)
· ohlapna šarenica med operacijo sive mrene (glejte tudi zgoraj v tem poglavju) 

Obvestite svojega zdravnika, če menite, da zdravilo vpliva na vaše spolno življenje.
Poročanje o neželenih učinkih

Če opazite katerega koli izmed neželenih učinkov, se posvetujte z zdravnikom ali farmacevtom. Posvetujte se tudi, če opazite neželene učinke, ki niso navedeni v tem navodilu. O neželenih učinkih lahko poročate tudi neposredno na nacionalni center za poročanje, ki je naveden v Prilogi V. S tem, ko poročate o neželenih učinkih, lahko prispevate k zagotovitvi več informacij o varnosti tega zdravila.

5.
Shranjevanje zdravila Urorec
Zdravilo shranjujte nedosegljivo otrokom!
Tega zdravila ne smete uporabljati po datumu izteka roka uporabnosti, ki je naveden na škatli in pretisnem omotu poleg oznake »EXP«. Rok uporabnosti zdravila se izteèe na zadnji dan navedenega meseca.
Shranjujte pri temperaturi do 30 °C.

Shranjujte v originalni ovojnini za zagotovitev zaščite pred svetlobo in vlago.
Ne uporabljajte tega zdravila, če opazite, da je pakiranje poškodovano ali kaže znake nepooblaščenega odpiranja.
Zdravila ne smete odvreči v odpadne vode ali med gospodinjske odpadke. O načinu odstranjevanja zdravila, ki ga ne potrebujete več, se posvetujte s farmacevtom. Taki ukrepi pomagajo varovati okolje.
6.
Vsebina pakiranja in dodatne informacije
Kaj vsebuje zdravilo Urorec
Urorec 8 mg
Zdravilna učinkovina je silodozin. Ena kapsula vsebuje 8 mg silodozina.
Druge sestavine zdravila so predgelirani koruzni škrob, manitol (E421), magnezijev stearat, natrijev lavrilsulfat, želatina, titanov dioksid (E171).
Urorec 4 mg
Zdravilna učinkovina je silodozin. Ena kapsula vsebuje 4 mg silodozina.
Druge sestavine zdravila so predgelirani koruzni škrob, manitol (E421), magnezijev stearat, natrijev lavrilsulfat, želatina, titanov dioksid (E171), rumeni železov oksid (E172).
Izgled zdravila Urorec in vsebina pakiranja
Zdravilo Urorec 8 mg so bele, neprozorne, trde želatinske kapsule.
Zdravilo Urorec 4 mg so rumene, neprozorne, trde želatinske kapsule.
Zdravilo Urorec je na voljo v pakiranjih po 5, 10, 20, 30, 50, 90, 100 kapsul. Na trgu morda ni vseh navedenih pakiranj.
Imetnik dovoljenja za promet z zdravilom
Recordati Ireland Ltd.

Raheens East

Ringaskiddy Co. Cork

Irska
Izdelovalec
Recordati Industria Chimica e Farmaceutica S.p.A.

Via Matteo Civitali 1

20148 Milano

Italija

Laboratoires Bouchara-Recordati
Parc Mécatronic 

03410 Saint Victor
Francija
Za vse morebitne nadaljnje informacije o tem zdravilu se lahko obrnete na predstavništvo imetnika dovoljenja za promet z zdravilom:

	België/Belgique/Belgien
Recordati Ireland Ltd.

Tél/Tel: + 353 21 4379400


	Lietuva

Recordati Polska sp. z o.o. 

Tel: +48 22 206 84 50



	България

Recordati Bulgaria Ltd.
Тел.: + 359 2 829 39 37

	Luxembourg/Luxemburg
Recordati Ireland Ltd.

Tél/Tel: + 353 21 4379400



	Česká republika
Herbacos Recordati s.r.o.
Tel: + 420 466 741 915


	Magyarország

Recordati Ireland Ltd.

Tel.: + 353 21 4379400



	Danmark
Recordati Ireland Ltd.

Tlf.: + 353 21 4379400


	Malta

Recordati Ireland Ltd.

Tel: + 353 21 4379400



	Deutschland
Recordati Pharma GmbH
Tel: + 49 731 70470


	Nederland
Recordati Ireland Ltd.

Tel: + 353 21 4379400



	Eesti

Recordati Polska sp. z o.o. 

Tel: +48 22 206 84 50


	Norge
Recordati Ireland Ltd.

Tlf: + 353 21 4379400



	Ελλάδα
Recordati Hellas Pharmaceuticals A.E.

Τηλ: + 30 210-6773822


	Österreich
Recordati Austria GmbH

Tel: + 43 664 128 4879


	España

Casen Recordati, S.L.

Tel: + 34 91 659 15 50


	Polska
RECORDATI POLSKA sp. z o.o.
Tel.: + 48 22 206 84 50



	France

Laboratoires BOUCHARA-RECORDATI

Tél: + 33 1 45 19 10 00


	Portugal
Jaba Recordati, S.A.

Tel: + 351 21 432 95 00



	Hrvatska

Altamedics d.o.o.

Tel: +385 1 3702 860

	România

Recordati România S.R.L.
Tel: + 40 21 667 17 41




	Ireland
Recordati Ireland Ltd.

Tel: + 353 21 4379400


	Slovenija
Recordati Ireland Ltd.

Tel: + 353 21 4379400



	Ísland

Recordati Ireland Ltd.

Sími: + 353 21 4379400


	Slovenská republika

Herbacos Recordati s.r.o.
Tel: + 420 466 741 915



	Italia
Recordati Industria Chimica e Farmaceutica S.p.A.

Tel: + 39 02 487871


	Suomi/Finland
SwanMedica Oy 

Puh/Tel: +358 17 3690033

	Κύπρος

G.C. Papaloisou Ltd.

Τηλ: + 357 22 49 03 05


	Sverige

Recordati Ireland Ltd.

Tel: + 353 21 4379400



	Latvija

Recordati Polska sp. z o.o. 

Tel: +48 22 206 84 50


	


Navodilo je bilo nazadnje revidirano dne {MM/LLLL}.
Drugi viri informacij

Podrobne informacije o zdravilu so objavljene na spletni strani Evropske agencije za zdravila https://www.ema.europa.eu/.

